कांग्रेस वा कम्युनिस्ट गठबन्धनमा संघीय मानसिकता छैन वा अत्यन्त कम प्राथमिकतामा छ भनेर मान्न सकिएला, तर आफूलाई संघीयताको जननी एवं सशक्त प्रवक्ता दाबी गर्ने राजपा र संघीय समाजवादी फोरमले पनि यसलाई अहिलेसम्म चुनावी विषय बनाउन सकेको देखिन्न । उसको घोषणापत्र आउन बाँकी नै छ, केही कुरा त्यसमा आउलान् पनि । तर त्यसले चुनावी रौनक जमाउने समय गुमाउँदैछ, खुला बहसको कुरै छोडौं ।
